Knjižnica Slovenske Konjice

Koncert: Neisha
2022-12-28 19:00 (Europe/Ljubljana) | Mestni trg Slovenske Konjice, Mestni trg 4, Slovenske Konjice, 3210, Slovenija
Koncert: Neisha
Sreda, 28. december 2022, 19.00
Mestni trg Slovenske Konjice

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Brezplačni družinski filmi: Loti in izgubljeni zmaji
2022-12-28 17:00 | Dom kulture Slovenske Konjice, dvorana, Mestni trg 4, Slovenske Konjice
BREZPLAČNI DRUŽINSKI FILMI: Loti in izgubljeni zmaji
Sreda, 28. december 2022, 17.00
Dvorana Doma kulture Slovenske Konjice

Radovedna psička Loti raziskuje svet, ki je poln zanimivih reči in nenavadnih bitij. Kakšna sreča za Loti: pri tokratni dogodivščini se ji pridruži čisto majhna sestrica Rozi. Profesorjema, rakunu Karlu in ribi Viktorju, bosta pomagali najti pot do starodavnih mitoloških zmajev, ki bruhajo ogenj. Če jim uspe posneti zmajsko pesem, bosta profesorja zmagala na posebnem tekmovanju v snemanju starodavnih pesmi.

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Brezplačni družinski filmi: Medved Bamsi in mesto tatov
2022-12-27 17:00 | Dom kulture Slovenske Konjice, dvorana, Mestni trg 4, Slovenske Konjice
BREZPLAČNI DRUŽINSKI FILMI: Medved Bamsi in mesto tatov
Torek, 27. december 2022, 17.00
Dvorana Doma kulture Slovenske Konjice

Lisjak Bernard stare prijatelje z zvijačo prepriča, da spet postanejo hudobni in mu pomagajo ugrabiti Bamsijevo babico. Brez babičinega medu Bamsi ne bo več najmočnejši medved in lisjak Bernard si bo lahko nadel krono Mesta tatov! Vendar se Bamsi ne preda tako zlahka. Skupaj s prijateljema, zajcem Skokcem in želvakom Glavco, se poda skozi čarobni gozd v Mesto tatov, da bi babico rešil iz rok nepridipravov. Temelji na priljubljeni švedski stripovski seriji o najmočnejšem medvedu na svetu. Pustolovski film o prijateljstvu ali kako enostavno lahko postaneš zloben, ko te zapustijo prijatelji.

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Koncert: Maja Založnik
2022-12-26 19:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Koncert: Maja Založnik
Ponedeljek, 26. december 2022, 19.00
Mestni trg Slovenske Konjice

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Čarovnik Gregor in Jay Dance Studio
2022-12-26 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Čarovnik Gregor in Jay Dance Studio
Ponedeljek, 26. december 2022, 17.00
Mestni trg Slovenske Konjice

Vstop prost.
Informacije: Center za kulturne prireditve Slovenske Konjice, 03 758 04 37.

Po mestu bo od 26. do 30. decembra, med 17. in 20. uro, vozil praznični vlak Konjičan.

Otroška predstava: Majhno težavo imam
2022-12-10 10:00 | Dom kulture Slovenske Konjice, dvorana, Mestni trg 4, Slovenske Konjice
Otroška predstava: Majhno težavo imam
Sobota, 10. december 2022, 10.00
Dvorana Doma kulture Slovenske Konjice
Lutkovno gledališče FRU-FRU

„Majhno težavo imam,“ je rekel medved izumitelju. „Bi mi mogoče …?“ Toda izumitelj medvedu ne pusti dokončati stavka. Točno ve, kaj potrebuje: par kril. Zaskrbljen medved gre naprej, hodi iz trgovine v trgovino in vsakič dobi nekaj, česar očitno ne potrebuje – šal, stekleničko zdravil, klobuk, kozarec medu, očala … Vsi točno vedo, kaj medved rabi, nihče pa mu ne prisluhne. Vse dokler ne pride iz mesta na vrh griča, kjer sreča drobno muho. To je zgodba o osamljenosti, ki jo dobro poznamo vsi. Otroci morda še najbolje vedo, kako je, če te nihče zares ne posluša in če vsi vedo, kaj je najboljše zate. Hkrati je tudi zgodba o današnjem svetu, ki nas zasipa z materialnimi stvarmi, ki naj bi nas delale srečne. Predvsem pa je zgodba o prijateljstvu. Ker včasih potrebuješ samo to, da te nekdo sliši in razume, pa čeprav je to čisto navadna muha.

Cena vstopnice: 6 €.
Informacije: Center za kulturne prireditve Slovenske Konjice, 03 758 04 37.

8. Literarni festival Spirala
2022-12-09 18:00 - 20:00 | Splošna knjižnica Slovenske Konjice, Mestni trg 4, Slovenske Konjice
9. DECEMBER 2022
Dom kulture Slovenske Konjice

18.00
Predstavitev 8. Literarne revije Spirala. Branje pesmi, zgodb in pravljic.
19.00
Literarno-glasbeni večer
Literarni gost bo Milan Dekleva, pesnik, pripovednik, dramatik in esejist.
Glasbena gostja bo Ditka, kantavtorica, pevka, kitaristka in skladateljica.
Moderiranje: Tonja Jelen.
Več o dogodku, kmalu!
Foto Ditka: Nika H. Praper
Foto M. Dekleva: Anja Dobovšek (Sazu.si)

Informacije: Splošna knjižnica Slovenske Konjice, 03 758 04 33, in info@knjiznicakonjice.si.

Novoletne delavnice
2022-12-07 16:00 - 18:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Ustvarjalne delavnice
Izdelovanje voščilnic in okraskov
Sreda, 7. december 2022, 16.00
Velika galerija Doma kulture Slovenske Konjice

Organizatorja: Splošna knjižnica Slovenske Konjice in Društvo prijateljev mladine Slovenske Konjice.

Vstop prost!

Informacije: Splošna knjižnica Slovenske Konjice, 03 758 04 33.

Odprtje razstave: V Znamenju križa - Milan Lamovec - Didi
2022-12-06 18:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
Odprtje razstave
V znamenju križa – Milan Lamovec – Didi
Torek, 6. december 2022, 18.00
Velika galerija Doma kulture Slovenske Konjice

Informacije: Center za kulturne prireditve Slovenske Konjice, 03 758 04 37.

Krašenje mestnih smrečic
2022-12-05 00:00 - 2022-12-09 00:00 | Slovenske Konjice, 3210, Slovenija
Krašenje mestnih smrečic
5.-9. december 2022
Slovenske Konjice

Predstavitev slikanice: Nemir v gori
2022-11-28 17:00 - 18:00 | Splošna knjižnica Slovenske Konjice, Mestni trg 4, Slovenske Konjice
Predstavitev slikanice: Nemir v gori
Ponedeljek, 28. november 2022, 17.00
V prostorih Doma kulture Slovenske Konjice

Predstavitev slikanice: Nemir v gori
Avtorica slikanice: Maja Furman
Ilustracije: Enea Golob

Dogodek bo potekal v okviru rednih knjižničnih pravljičnih uric, primeren za otroke in odrasle.

Vstop prost!

Čajanka: Skrivnostni svet Alme M. Karlin: Jerneja Jezernik
2022-11-08 18:00 - 19:00 | Dom kulture Slovenske Konjice, dvorana, Mestni trg 4, Slovenske Konjice
Torek, 8. 11. 2022, 18.00
Velika galerija Doma kulture Slovenske Konjice
SKRIVNOSTNI SVET ALME M. KARLIN
JERNEJA JEZERNIK
Moderiranje: Alexandra Natalie Zaleznik

Jerneja Jezernik, dobra poznavalka življenja in dela Alme M. Karlin ter promotorka njenega dela v nemško govorečem prostoru, vas bo popeljala v še neodkriti duhovni in geografski svet svetovne popotnice in pisateljice, od magičnih svetov starodavnega Peruja vse tja do starih mističnih civilizacij, kot je bila Atlantida.
Če pa bi radi izvedeli, ali je Almo M. Karlin pot kdaj zanesla tudi v Slovenske Konjice, se nam pridružite na Čajanki.

Vstop prost!
Informacije: Splošna knjižnica Slovenske Konjice, 03 758 04 33, in info@knjiznicakonjice.si.
Foto: Jerneja Jezernik

Čajanka v Ločah: Vsi me kličejo Tona: Tone Vogrinec v Ločah
2022-10-11 18:00 - 19:30 | Kulturni dom Loče, dvorana, Stari trg 15, Loče, 3215, Slovenija
KNJIŽNICA LOČE, DOM KULTURE LOČE
TOREK, 11. OKTOBER 2022, 18.00

Predstavitev knjige: Vsi me kličejo Tona
Tone Vogrinec in Marko Radmilovič
Legenda slovenskega smučanja Tone Vogrinec bo v Domu kulture Loče predstavil svojo biografijo Vsi me kličejo Tona. Z legendarnim smučarskim funkcionarjem, športnim delavcem in zanesenjakom, rokometašem, tenisačem, smučarskim tekmovalcem, trenerjem, direktorjem in menedžerjem se bo pogovarjal Marko Radmilovič, novinar, kolumnist, scenarist, režiser in pisatelj.
Vstop prost!
Informacije: Splošna knjižnica Slovenske Konjice, 03 758 04 33, in info@knjiznicakonjice.si.
Naslovna fotografija: Beletrina v živo, https://www.youtube.com/watch?v=jXsDZOhLn6s

Potopis: Aleš Juvanc - Kolesarska pot po Bližnjem vzhodu in Afriki
2022-09-28 18:00 | Splošna knjižnica Slovenske Konjice, Mestni trg 4, Slovenske Konjice
Potopisno predavanje
Aleš Juvanc
Kolesarjenje po Bližnjem vzhodu in Afriki
28. 9. 2022, 18.00
Dom kulture Slovenske Konjice (Velika galerija)

Aleš Juvanc je svojo kolesarsko pot pričel v Izraelu, v mestu Tel Aviv in jo nadaljeval preko Jeruzalema v Jordanijo, kjer je obiskal znamenito Petro. Kolesaril je v Egipt, kjer je imel skoraj ves čas policijsko spremstvo. Skozi Sharm je kolesaril v Kairo in si ogledal piramide, nato ob Nilu skozi Luxor v Sudan, kjer je bilo nekaj dni zapored 45 stopinj. Kolesaril je v Etiopijo, podobno kot v Sudanu so včasih za njim metali kamenje in vpili »money«. Pot je sklenil v Keniji, v Nairobiju, in v 59 dneh na kolesu premagal 3.900 kilometrov.
Vstop prost!
Informacije: Splošna knjižnica Slovenske Konjice, 03 758 04 33, in info@knjiznicakonjice.si.

2. Poletna kulturnica
2022-08-24 19:00 - 20:00
2. Poletna kulturnica
Gostja: Erica Johnson Debeljak
Moderiranje: Maja Furman
Sreda, 24. avgust, 19.00,
park za Domom kulture Slovenske Konjice.
Erica Johnson Debeljak, prevajalka, pisateljica, publicistka. Avtorica knjig Tujka v hiši domačinov, v kateri posrečeno opisuje svoje spopadanje z navadami nove domovine, kjer se je naselila zaradi ljubezni in poroke z Alešem Debeljakom, knjige spominov, pravzaprav ljubezenske zgodbe Prepovedani kruh ter kriminalnih romanov Antifa cona in Tatovi koles.
Njeno pretresljivo, doslej najzahtevnejše delo je zagotovo knjiga Devica, kraljica, vdova, prasica, porojena iz absurdne nerazložljive in nepričakovane izgube moža Aleša.
O tej knjigi se bomo pogovarjali na drugi Poletni kulturnici.

Poletnica: IMSET
2022-08-20 21:00 - 23:00 | Stari trg, Slovenske Konjice
SOBOTA, 20. AVGUST 2022, 21.00
STARI TRG, SLOVENSKE KONJICE
IMSET
IMSET so eni izmed najbolj obetavnih rockerjev v Sloveniji, vse bolj pa zanimivi tudi v tujini. Gre za band, ki so jih v letu 2021 poslušali člani skupin Coldplay in Linkin Park (ISC komisija), saj so se v letu 2021 med 26.000 izvajalci z vsega sveta uvrstili v finale (med manj kot 1 % vseh prijavljenih) največjega mednarodnega tekmovanja na svetu ISC (International Songwriting Competition), in sicer z obema takrat še neizdanima skladbama, Lost Inside in All The Same. Pesem All The Same je osvojila 9. mesto v Rock Category, pesem Lost Inside pa je osvojila 6. mesto v Lyrics Category.
Da se spogledujejo s tujino, ni nobena skrivnost. IMSET so namreč do sedaj že sodelovali s producentoma iz newyorškega studia Sterling, Tedom Jensenom (Green Day, Linkin Park …) in Chrisom Gehringerjem (21 Pilots, Dua Lipa, Lana Del Rey …). Z novim singlom All The Same pa so tokrat združili moči s producentom Chrisom Athensom (AC/DC, Blink 182, Rita Ora …) in slovenskim producentom Matejem Pečavarjem (The Cosmosonic Studios).
Jaka Peterka − vokal, kitara,
Jaka Ažman − bas, spremljevalni vokali,
Dejan Macura – klaviature,
Blaž Horvat – bobni.
Vstop prost!
Informacije: Center za kulturne prireditve, 03 758 04 37, FB: Center za kulturne prireditve Slovenske Konjice.
Foto: Matic Gabriel.

Poletnica: TINKARA KOVAČ TRIO
2022-08-06 21:00 - 23:00 | Stari trg, Slovenske Konjice
SOBOTA, 6. AVGUST 2022, 21.00
STARI TRG, SLOVENSKE KONJICE
TINKARA KOVAČ TRIO
Tinkara Kovač – vokal.
Julija Fajhtinger – akustična kitara.
Giovanni Tofoloni – bas kitara.
Tinkara Kovač je glasbenica, pevka, diplomirana flavtistka, producentka ter avtorica glasbe in besedil. Od leta 1997, ko je izdala svoj prvi single Veter z juga, je preko albumov Ne odhaja poletje, Košček neba, Na robu kroga, O-range in aQa, mednarodnih različic albumov in singlov, raznolikih zasedb in odmevnih projektov zgradila bogato in zelo uspešno glasbeno kariero. Odigrala je preko 800 koncertov, med pomembnejša svetovna sodelovanja pa uvršča Iana Andersona (Jethro Tull), Roberta Planta (Led Zeppelin), Carlosa Nuneza, Dana Laveryja, Massima Bubolo, Bungara in Paula Millnsa. V več kot dvajsetih letih svojega delovanja na glasbeni sceni je prejela številne domače in mednarodne glasbene nagrade, med katerimi ne moremo mimo uspehov na festivalih Melodij morja in sonca ter na Evrosongu na Danskem, kjer se je uvrstila v finale s skladbo Round and round.
Na kitarah jo bosta spremljala Julija Fajhtinger in Giovanni Tofoloni.
Vstop prost!
Informacije: Center za kulturne prireditve, 03 758 04 37, FB: Center za kulturne prireditve Slovenske Konjice.
Foto: Polona Krevatin.

Poletni glasbeni večeri v Žički kartuziji: Uroš Perić Perry & Amaya Maja Keuc
2022-08-05 20:30 - 23:00 | Žička Kartuzija, Slovenia
PETEK, 5. AVGUST 2022, 20.30
ŽIČKA KARTUZIJA
UROŠ PERIĆ PERRY & AMAYA MAJA KEUC
”CHEEK TO CHEEK”

Piše se leto 1950. V svoji najboljši opravi sedite v Blunote jazz klubu v New Yorku, v zraku se prepleta vonj parfuma, cigar in konjaka. Vaše telo opijajo soul/blues/jazz melodije v sožitju dveh žametnih glasov, ki vas zapeljivo vabita v svet občutkov in spominov, ki se vsaj tisti trenutek zdijo tako znani in polni hrepenenja, kot bi jih nekdaj že doživeli.
Koncert »CHEECK TO CHEECK« je glasbena poslastica dveh najbolj markantnih soul glasov črnske glasbe na domačih tleh, ki sta s svojo karizmatičnostjo in vrhunsko izvedbo prepričala že največja glasbena svetovna imena (Quincy Jones, Sheila Raye Charles, Jacob Collier, Ernie Watts, …). Tako Uroš Perić Perry kot Amaya Maja Keuc sta že uveljavljeni imeni na slovenski glasbeni sceni z dolgoletnimi izkušnjami in prisostvovanji na najbolj uveljavljenih odrih v tujini. Končno je napočil čas, da tesna glasbena prijatelja združita moči in svojo ljubezen do afriško-ameriške glasbe okronata s tem izjemnim glasbenim večerom.
Repertoar zajema priredbe soul/blues /jazz glasbenih uspešnic iz obdobja od 30-60tih let.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice.

Poletnica: SAŠKA
2022-07-30 21:00 - 23:00 | Stari trg, Slovenske Konjice
SOBOTA, 30. JULIJ 2022, 21.00
STARI TRG, SLOVENSKE KONJICE
SAŠKA
SAŠKA je novo ime na slovenski glasbeni sceni. Kot solistka se je prvič predstavila na EMI Freš 2020 s skladbo Še kar lovim tvoj nasmeh, avtorjev Matica Mlakarja in Jureta Skaze, po oceni gledalcev zmagala in se uvrstila na EMO 2020, kjer se je uvrstila na 4. mesto. Glasbeno se udejstvuje predvsem kot spremljevalna vokalistka pri raznih slovenskih izvajalcih (Alya, Okustični, Nina Pušlar, Nuša Derenda, Uroš Perić, Sladica, Nipke in drugi). Z bendom igrajo razne priredbe znanih skladb iz različnih glasbenih žanrov, kot so pop, soul in funk, ki jih obarvajo v svojem edinstvenem stilu. V načrtu ima izdati še več avtorskih skladb, ki pa jih lahko pričakujemo kmalu.
Vstop prost!
Informacije: Center za kulturne prireditve, 03 758 04 37, FB: Center za kulturne prireditve Slovenske Konjice.
Foto: arhiv Saška.

Poletnica: TAKE OFF
2022-07-22 21:00 - 23:00 | Stari trg, Slovenske Konjice
PETEK, 22. JULIJ 2022, 21.00
STARI TRG, SLOVENSKE KONJICE
TAKE OFF

Skupina Take OFF prihaja iz Slovenskih Konjic. Sestavljajo jo štirje mladi in nadarjeni člani, ki gojijo izjemno ljubezen do glasbe: Alen Kovše, Matic Pokorn, Jure Skaza in Matic Mlakar.
Uživajo ob izvajanju najrazličnejših zvrsti glasbe in komadov legend, kot so Lionel Ritchie, Robbie Williams, Stevie Wonder, Bruno Mars in skupina Earth, Wind & Fire. Njihova glasba prihaja iz srca in vas zagotovo ne bo pustila ravnodušne. Skupina je izdala že nekaj avtorskih prvencev, med katerima sta bila “Nazaj v maj” in “Črn ples” izbrana tudi za popevki tedna na radiu Val 202.
Alen Kovše – vokal, kitara,
Matic Pokorn – bas kitara,
Jure Skaza – bobni,
Matic Mlakar – klaviature.

Vstop prost!
Informacije: Center za kulturne prireditve, 03 758 04 37, FB: Center za kulturne prireditve Slovenske Konjice.
Foto: Maruša Mlakar.

2. Poletne KRESNIČKE: Pazi kaktusss!
2022-07-16 19:00 - 20:00
2. POLETNE KRESNIČKE
PAZI KAKTUSSS!
Tekmovalni klovn bi rad zmagal na tekmovanju za najlepši kaktus.
16. 7. 2022, 19.00
park za Domom kulture Slovenske Konjice
Teater Cizamo je gledališče, ki združuje vse zvrsti teatra, še zlasti blizu pa so jim tiste obrobne, kot so ulično gledališče, klovnada, cirkus, variete, kabaret.
Udeležba je brezplačna.
Primerno za otroke + 3 leta.
V primeru slabega vremena bo predstava v Domu kulture Slovenske Konjice.
Informacije: Splošna knjižnica Slovenske Konjice

Poletni glasbeni večeri v Žički kartuziji: Vlado Kreslin & Mali bogovi
2022-07-15 20:30 - 23:00 | Žička Kartuzija, Slovenia
PETEK, 15. JULIJ 2022, 20.30
ŽIČKA KARTUZIJA
VLADO KRESLIN & MALI BOGOVI
Z glasbo je začel leta 1970 kot bobnar v lokalnem ansamblu Apollo. Naslednjih 10 let je kot pevec nastopal z bendi Špirit III, Zodiac, Izvir, Horizont, Sanje in Avantura. Leta 1980 je s skladbo Dan neskončnih sanj zmagal na Slovenski popevki. Kmalu za tem se je priključil bendu Martin Krpan, ki je »odpiral« koncerte Roryja Gallagherja, R.E.M, Michaela Chapmana in dvakrat Boba Dylana.
Konec 80. let se je Vlado pričel glasbeno družiti z Beltinško bando, starejšimi godci iz rojstnih Beltinec. Posvetil se je ljudski godbi ter povzročil pravi preporod etno glasbe in njenega dojemanja na Slovenskem. Ljudsko glasbo je približal mlajšim generacijam in opogumil ljudi, da so si upali spregovoriti v lastnem narečju. V začetku 90. let je postal del benda Mali bogovi. Z njim in Beltinško bando Kreslin še danes, tako na odrih kot tudi na nosilcih zvoka, združuje lokalno in globalno.
Vlado pogosto sodeluje z mlajšimi slovenskimi in s priznanimi tujim glasbeniki, preskakuje glasbene in državne meje ter ruši tabuje.
Izdal je že sedemindvajset albumov z avtorsko glasbo, nekaj pesniških zbirk, nastopal v filmu in gledališču kot avtor glasbe in kot igralec. Številne njegove pesmi so skoraj ponarodele, nekatere pa so postale navdih za romane, celovečerne filme in diplomske naloge. Je prejemnik Ježkove nagrade za leto 2020. Je član Društva slovenskih pisateljev.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice.

Poletni glasbeni večeri v Žički kartuziji: Gibonni
2022-07-08 20:30 - 23:00 | Žička Kartuzija, Slovenia
PETEK, 8. JULIJ 2022, 20.30
ŽIČKA KARTUZIJA
GIBONNI
Gibonni je briljanten avtor, izjemen pesnik, predvsem pa glasbenik, ki je več kot 30 let sinonim za dovršeno kvaliteto in vrhunske glasbene dosežke. Je dobitnik številnih največjih glasbenih priznanj, v svoji glasbi že skoraj dve desetletji uspešno združuje rock in pop z elementi dalmatinskega etna. Los Angeles Times je umetnika uvrstil med 15 najbolj obetajočih glasbenikov na svetu iz neangleško govorečih dežel.
Njegovo nizanje glasbenih uspešnic, ko je 1991. začel svojo samostojno kariero, kariero hitov, deluje lahkotno in velikokrat samoumevno: Tempera, Lipa moja, Činim pravu stvar, Mirakul, Libar, Žeđam, Oprosti, Posoljeni zrak i razlivena tinta, Judi, zviri i beštimje, Onako, od oka, Udica, Bella Figura, Bella Pitura. Ljubitelji Gibonnija vedo, da občinstvo z veseljem pričakuje vsak Gibonnijev koncert.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice.

Poletnica: ANA FERME
2022-07-02 21:00 - 23:00 | Stari trg, Slovenske Konjice
SOBOTA, 2. JULIJ 2022, 21.00
STARI TRG, SLOVENSKE KONJICE
ANA FERME
25-letna Mestinjčanka Ana Ferme je pred pesmijo Sama že opozorila nase s singlom Na pogled, nastopala je v hit muzikalih Cvetje v jeseni in Briljantina, ob številnih koncertih in vodenju prireditev pa je že pol desetletja tudi spremljevalni vokal Nine Pušlar.
Pevske izkušnje je nabirala v lokalnem okolju, na domačih in tujih festivalih, po večletnem delu z Marto Zore pa zdaj glas pili v celjskem BK Studiu. Med njenimi številnimi koncerti velja izpostaviti nastope v Šmarju pri Jelšah, večkrat tudi s tamkajšnjim big bandom.
Igralske odre je prvič preizkusila v srednješolski postavitvi muzikala Mamma Mia, vloga v hitu Cvetje v jeseni (čez 170 ponovitev) pa ji je prinesla povabilo v skupino Nine Pušlar in zdaj pa je že pol desetletja nepogrešljiv člen njene ekipe. Leta 2017 je na Emi nastopila z Leo Sirk in Clemensom, zapela, zaplesala in zaigrala pa je tudi v muzikalu Briljantina. Predlani je z Mitjem Bobičem in Markom Hrvatinom (soavtorja Rok Lunaček in Jan Baruca) posnela pesem Na pogled.
BK STUDIO BAND:
Aljaž Šumej, klaviature
Danej Pukl, kitara
Florjan Ajdnik, bas kitara
Anže Lečnik, bobni
Lea Aram, spremljevalni vokal.
Vstop prost!
Informacije: Center za kulturne prireditve, 03 758 04 37, FB: Center za kulturne prireditve Slovenske Konjice.
Foto: arhiv Ana Ferme.

1. Poletne Kresničke
2022-07-02 19:00
2. 7. 2022, 19.00,
park za Domom kulture Slovenske Konjice.
Teater Cizamo je gledališče, ki združuje vse zvrsti teatra, še zlasti blizu pa so jim tiste obrobne, kot so ulično gledališče, klovnada, cirkus, variete, kabaret …
ZA POPENT
Točke z velikanskimi, dimnimi, parnimi milnimi mehurčki.
Udeležba je brezplačna.

Primerno za otroke + 3 leta.
Informacije: Splošna knjižnica Slovenske Konjice.

Jurijev festival kulinarike in domačih obrti
2022-06-26 17:00 - 21:00 | Slovenske Konjice, 3210, Slovenija
JURIJEV FESTIVAL KULINARIKE IN DOMAČIH OBRTI
NEDELJA, 26. JUNIJ 2022, OD 17.00
MESTNI TRG, SLOVENSKE KONJICE

Vabimo vas na že 6. Jurijev festival kulinarike in domačih obrti v Slovenskih Konjicah, ki bo v nedeljo, 26. junija, od 17. do 21. ure.
Ponovno vas bomo razvajali z odlično kulinariko gostinskih ponudnikov Turistične destinacije Rogla-Pohorje, na stojnicah pa se bodo predstavili še številni lokalni ponudniki prehranskih ter rokodelskih izdelkov z znakom kakovosti Okusi Rogle.
Prireditev bo otvorila Godba na pihala Slovenske Konjice, dogodek pa bo izveden v sklopu praznovanja občinskega praznika Občine Slovenske Konjice, ki svoj rojstni dan praznuje 30. junija.
V parku ob Domu kulture si boste na ta dan lahko ogledali tudi razstavo malih živali, ki jo pripravlja Društvo gojiteljev malih pasemskih živali Dravinjska Dolina.

Dan prej, v soboto, 25. 6., bo v Starem trgu brezplačen koncert Poletnica: Sara Lamprečnik, še dan prej, v petek, 24. 6., pa večerni koncert konjiške in tržiške godbe v sklopu Kulturnega abonmaja Združenja zgodovinskih mest Slovenije pod naslovom (Z)godbe zmajskih mest ter slovesnost ob praznovanju 90-letnice Turističnega društva Slovenske Konjice.

Lepo vabljeni, čaka vas okusen in zabaven vikend v starem mestnem jedru Slovenskih Konjic.

Poletnica: SARA LAMPREČNIK
2022-06-25 21:00 - 23:00 | Stari trg, Slovenske Konjice
SOBOTA, 25. JUNIJ 2022, 21.00
STARI TRG, SLOVENSKE KONJICE
SARA LAMPREČNIK

Sara Lamprečnik je nadobudna pevka in glasbenica, ki se vzpenja na slovensko glasbeno sceno. Kot debitantka se je prvič pojavila leta 2015 na Festivalu novih skladb – FENS, kjer je s svojo avtorsko skladbo osvojila prvo mesto. Leta 2017 se je s pesmijo avtorja Alexa Volaska Le ti to znaš uspešno predstavila na Dnevih slovenske zabavne glasbe, ki jih je prirejal RTV Slovenije. S pomočjo avtorja Alexa je izdala še pesmi Ti in vesolje, Ujeta in Proti toku. Saro lahko slišite tudi kot spremljevalno vokalistko. Sodelovala je s številnimi glasbeniki, z Nino Pušlar, Perom Lovšinom, Manuello, Tinkaro Kovač, Evo Boto, Leo Sirk in drugimi. Kot spremljevalna vokalistka redno nastopa na Slovenski popevki, Melodijah morja in sonca in v oddaji V petek zvečer na RTV Slovenija. Sara trenutno sodeluje z odličnim glasbenikom Alenom Kovšetom, s katerim sta do sedaj izdala dva nova singla, in sicer Čeprav te ni, ki je bila tudi popevka tedna na Valu 202, in Ko sem s teboj.
Sara Lamprečnik, vokal,
Alen Kovše, kitara,
Leon Firšt, klaviature,
Luka Vinko, bas,
Lan Vračun, bobni.
Vstop prost!
Informacije: Center za kulturne prireditve, 03 758 04 37, FB: Center za kulturne prireditve Slovenske Konjice.
Foto: Matic Gabriel

POT DOMOV, celovečerni igrano-dokumentarni film o Juretu Zdovcu
2022-06-23 20:00 - 21:30 | Dom kulture Slovenske Konjice, dvorana, Mestni trg 4, Slovenske Konjice
???? ????? z ekipo filma ??? ????? prihaja v ????????? ???????!
Celovečerni igrano-dokumentarni film ??? ????? bo v četrtek, ??. ?????? ????, ob ??.?? predvajan v Domu kulture Slovenske Konjice.
Filma se bodo poleg Jureta Zdovca udeležili tudi ustvarjalci filma in drugi nastopajoči v filmu.
Vstopnine ni!

Miha Žibrat 1952–2022
_______
Organizacija: Art 7 video in Center za kulturne prireditve Slovenske Konjice.
Igrano-dokumentarni celovečerni film POT DOMOV je portret izjemnega slovenskega košarkarja Jureta Zdovca, ki je sredi osamosvojitvene vojne za Slovenijo, na Evropskem prvenstvu v Rimu leta 1991, igral za ekipo Jugoslavije. Tedaj se je moral tudi odločiti, bo ostal del jugoslovanske reprezentance ali pa se bo zlati medalji odrekel?
Zgodbo o življenjski odločitvi, ki je zaznamovala njegovo igralsko kariero, pripovedujeta skupaj z nekdanjim novinarjem in komentatorjem TV Slovenija Miho Žibratom, s katerim se podata po poti spominov. Skupaj obiščeta nekdanje soigralce iz Rima: Žarka Paspalja, Dina Rađo, Tonija Kukoča in njihovega trenerja Dušana Ivkoviča v enem njegovih zadnjih intervjujev pred smrtjo.
V produkciji studia Art 7 video je nastal igrano-dokumentarni film ceste scenarista in režiserja Aleša Žemlje v koprodukciji z RTV Slovenija in finančno pomočjo Slovenskega filmskega centra. Zmago Sagadin, Božidar Maljković, Janez Drvarič, Peter Vilfan, prijatelji, sorodniki in ostali osvetljujejo Juretovo trnovo športno pot od malih nog, pa do njegovega sprejema v Fibino hišo slavnih. Okoli najtežje odločitve v karieri pa si je ekipa pomagala tudi z igranimi sekvencami, kjer v vlogi Jureta in Miha nastopata priznana slovenska igralca Luka Bokšan in Jure Lajovic.
Pogum in odločnost slovenskega naroda izpred 30 let se kaže skozi osebne zgodbe, ki si zaslužijo biti videne, slišane. Naša zgodba ne teži k mistifikaciji posameznih dejanj ampak služi kot psihološki oris teže odločanja. Jure Zdovc je med 24. in 26. junijem leta 1991 kot edini slovenski predstavnik nastopal v košarkarski reprezentanci Jugoslavije, na prvenstvu v Rimu. Po prejšnjih prvenstvih v Zagrebu (EP ’87) in Buenos Airesu (SP ’90) se izkaže, da je na delu »zlata« generacija košarkarjev, ki ji napovedujejo še dolgo uspešno pot. V dogajanje na prvenstvu pa zarežejo odločilne rane novice iz Slovenije, kjer JLA z orožjem zapelje iz kasarn med ljudi. Takratna slovenska politična oblast sprejme sklep in pozove slovenske športnike, da zapustijo jugoslovanske ekipe. Jure Zdovc ostane sam pred odločitvijo – zapustiti »zlato« generacijo soigralcev zdaj ali kasneje? Pobrati zlato medaljo ali oditi domov branit družino, domovino?
V zgodbi iz prve roke sledimo mislim in dejanjem posameznikov, ki so se v Rimu znašli skupaj z Juretom, nato pa so se morali odpraviti domov. Gre za vpogled posameznikov na lastne vzgibe in dejanja, ki so hkrati tudi pregled časa in prostora, v katerem živimo na družbeni in osebni ravni.
Glede na pomanjkanje domačih dokumentarnih filmov s športno tematiko smo tako izkoristili priložnost in slovenskemu prostoru namenili navdihujočo zgodbo cenjenega športnika. Z njo si želimo prikazati težo odločitve slehernega posameznika ob toku zgodovine, mimo vzorcev delitve na naše in vaše.

Čez Pohorje sinje
2022-06-22 19:00 - 20:00 | Dom kulture Slovenske Konjice, dvorana, Mestni trg 4, Slovenske Konjice
Izid usb kartic s posnetimi pesmimi “Čez Pohorje sinje”.
Predstavitev: sreda, 22. junij, 19.00, Dom kulture Slovenske Konjice.

Vokalistka: Andreja Obrul, mag. prof.
Pianistka: Neja Skrbiš, mag. prof.
Častna govornica: dr. Nada Bezić, vnukinja Dušana Rudolfa.
Vstop prost!

Ivo Rudolf je bil rojen v odvetniški družini v Konjicah; študiral je medicino in med leti 1922 – 1956 deloval kot okrajni in družinski zdravnik, pa tudi upravnik zdravstvenega doma. Pisal je tudi pesmi. Iz rokopisne zbirke njegovih pesem je skladateljica Breda Šček uglasbila osem pesmi za samospev s klavirjem in te skladbe izdala v zaključeni zbirki, Čez Pohorje sinje.
Te samospeve sta na pobudo Splošne knjižnice Slovenske Konjice, glasbeno poustvarili Andreja Obrul in Neja Skrbiš.

Zasnova in izdaja: Splošna knjižnica Slovenske Konjice.
Snemanje: MK AUDIO, d.o.o. (Matej Kovše).

Sejem brezplačnih rabljenih knjig
2022-06-22 10:00 - 16:00
